CELEX: 62020CN0534
Language: el
Date: 2020-10-21 00:00:00
Title: Υπόθεση C-534/20: Αίτηση προδικαστικής αποφάσεως την οποία υπέβαλε το Bundesarbeitsgericht (Γερμανία) στις 21 Οκτωβρίου 2020 — Leistritz AG κατά LH

25.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 28/22
            
         
      Αίτηση προδικαστικής αποφάσεως την οποία υπέβαλε το Bundesarbeitsgericht (Γερμανία) στις 21 Οκτωβρίου 2020 — Leistritz AG κατά LH
      (Υπόθεση C-534/20)
      (2021/C 28/34)
      Γλώσσα διαδικασίας: η γερμανική
      
         Αιτούν δικαστήριο
      
      Bundesarbeitsgericht
      
         Διάδικοι στην υπόθεση της κύριας δίκης
      
      
         Εναγομένη, αντενάγουσα, εκκαλούσα και αναιρεσείουσα: Leistritz AG
      
         Ενάγουσα, αντεναγομένη, εφεσίβλητη και αναιρεσίβλητη: LH
      
         Προδικαστικά ερωτήματα
      
      
                  1)
               
               
                  Έχει το άρθρο 38, παράγραφος 3, δεύτερο εδάφιο, του κανονισμού (ΕΕ) 2016/679 (1) (Γενικός Κανονισμός για την Προστασία Δεδομένων, στο εξής: ΓΚΠΔ) την έννοια ότι αντίκειται σε διάταξη του εθνικού δικαίου, όπως, στην παρούσα υπόθεση, το άρθρο 38, παράγραφος 1 και παράγραφος 2, σε συνδυασμό με το άρθρο 6, παράγραφος 4, δεύτερο εδάφιο, του ομοσπονδιακού νόμου περί προστασίας δεδομένων (Bundesdatenschutzgesetz, στο εξής: BDSG), η οποία κηρύσσει άκυρη την τακτική καταγγελία της σχέσεως εργασίας του υπευθύνου για την προστασία των δεδομένων προσωπικού χαρακτήρα από τον υπεύθυνο επεξεργασίας, ο οποίος είναι εργοδότης του, ανεξαρτήτως του αν αυτή συνδέεται με την εκτέλεση των καθηκόντων του;
                  Σε περίπτωση καταφατικής απαντήσεως στο πρώτο ερώτημα:
               
            
                  2)
               
               
                  Αντίκειται το άρθρο 38, παράγραφος 3, δεύτερο εδάφιο, ΓΚΠΔ σε διάταξη του εθνικού δικαίου με το ανωτέρω περιεχόμενο ακόμη και όταν ο ορισμός του υπευθύνου προστασίας δεδομένων δεν είναι υποχρεωτικός κατά το άρθρο 37, παράγραφος 1, ΓΚΠΔ, αλλά μόνον κατά το δίκαιο του κράτους μέλους;
                  Σε περίπτωση καταφατικής απαντήσεως στο πρώτο ερώτημα:
               
            
                  3)
               
               
                  Θεμελιώνεται το άρθρο 38, παράγραφος 3, δεύτερο εδάφιο, ΓΚΠΔ σε επαρκή εξουσιοδοτική βάση, ιδίως στο μέτρο που αφορά υπευθύνους προστασίας δεδομένων οι οποίοι έχουν σχέση εργασίας με τον υπεύθυνο επεξεργασίας;
               
            
         (1)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ 2016, L 119, σ. 1).